**1.KATAXΩΡΗΣΤΕΑ ΣΤΟ ΚΗΜΔΗΣ**

**2.ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

**Λιβαδειά 28/07/2022**

**Αριθμ. Πρωτ. 13251**

**ΑΠΟΣΠΑΣΜΑ**

**Από το πρακτικό της αριθμ. 24ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 228**

**Έγκριση παράτασης προθεσμίας περαίωσης εργασιών του έργου : << ΑΝΕΓΕΡΣΗ ΝΕΟΥ ΚΤΙΡΙΟΥ ΜΕΤΑΣΤΕΓΑΣΗΣ ΤΟΥ 1ΟΥ 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ >>**

Στη Λιβαδειά σήμερα 26η Ιουλίου 2022 ημέρα Τρίτη και, ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 12907/22-07-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα oκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καραμάνης Δημήτριος

2. Αποστόλου Ιωάννης (αν/κό μέλος κ.Μητά Αλέξανδρου) Αν και είχε νόμιμα προσκληθεί

3.Νταντούμη Ιωάννα(αν/κό μέλος κ. Καλογρηά Αθανασίου)

4.Σαγιάννης Μιχαήλ

5.Μερτζάνης Κωνσταντίνος

6.Καπλάνης Κωνσταντίνος

7.Πούλος Ευάγγελος

8.Μπράλιος Νικόλαος

Ο Πρόεδρος της Οικονομικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών την με αριθ. πρωτ. 12535/18-07-2022 εισήγηση της Δ/νσης των Τεχνικών Υπηρεσιών του Δήμου Λεβαδέων στην οποία αναφέρονται :

***ΙΣΤΟΡΙΚΟ ΕΡΓΟΥ :***

1. *Με την υπ αριθμό 4/2018 επικαιροποιήθηκε η με αριθμό 227/20-12-2017 Τεχνική Μελέτη του έργου «ΑΝΕΓΕΡΣΗ ΝΕΟΥ ΚΤΙΡΙΟΥ ΓΙΑ ΤΗΝ ΜΕΤΑΣΤΕΓΑΣΗ ΤΟΥ 1ου 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» συνολικού προϋπολογισμού 1.930.000,00 (συμπεριλαμβανομένου του ΦΠΑ) με φορέα υλοποίησης τον Δήμο Λεβαδέων.*
2. *Με την με αριθμό 4/2018 απόφαση του Δημοτικού Συμβουλίου εγκρίθηκε η υπ’ αριθμό 227/20-12-2017 Τεχνική Μελέτη του έργου «ΑΝΕΓΕΡΣΗ ΝΕΟΥ ΚΤΙΡΙΟΥ ΓΙΑ ΤΗΝ ΜΕΤΑΣΤΕΓΑΣΗ ΤΟΥ 1ου 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ».*
3. *Με την αριθμό 88/17.01.2019 (ΑΔΑ: 9ΨΞΗ7ΛΗ-Χ9Μ) Απόφαση εντάχθηκε η Πράξη «ΑΝΕΓΕΡΣΗ ΝΕΟΥ ΚΤΙΡΙΟΥ ΓΙΑ ΤΗΝ ΜΕΤΑΣΤΕΓΑΣΗ ΤΟΥ 1ου 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» με Κωδικό ΟΠΣ 5021487 στο Επιχειρησιακό πρόγραμμα «Στερεά Ελλάδα 2014-2020» στον Άξονα Προτεραιότητας 11: «Επένδυση στην εκπαίδευση την απόκτηση δεξιοτήτων και τη δια βίου μάθηση»*
4. *Με την με αριθμό 513/2019 απόφαση της Οικονομικής Επιτροπής εγκρίθηκε η διενέργεια του διαγωνισμού και η κατάρτιση των όρων διακήρυξης του έργου «ΑΝΕΓΕΡΣΗ ΝΕΟΥ ΚΤΙΡΙΟΥ ΓΙΑ ΤΗΝ ΜΕΤΑΣΤΕΓΑΣΗ ΤΟΥ 1ου 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ».*
5. *Με την αριθμό 214/2019 απόφαση της Οικονομικής Επιτροπής εγκρίθηκε το Πρακτικό Ι της ηλεκτρονικής δημοπρασίας της 21.10.2019 με Α/Α ΕΣΗΔΗΣ 85725 του έργου με τίτλο «ΑΝΕΓΕΡΣΗ ΝΕΟΥ ΚΤΙΡΙΟΥ ΓΙΑ ΤΗΝ ΜΕΤΑΣΤΕΓΑΣΗ ΤΟΥ 1ου 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» , σύμφωνα με την οποία προσωρινός μειοδότης ανεδείχθη ο Οικονομικός φορέας με την επωνυμία «ΑΙΡΚΑΜ ΑΤΕ» με μέση έκπτωση 52,52% επί των τιμών του τιμολογίου μελέτης .*
6. *Με την αριθμό 24/2020 απόφαση της Οικονομικής Επιτροπής κατακυρώθηκε το αποτέλεσμα του διενεργεθέντος διαγωνισμού για την κατασκευή του έργου «ΑΝΕΓΕΡΣΗ ΝΕΟΥ ΚΤΙΡΙΟΥ ΓΙΑ ΤΗΝ ΜΕΤΑΣΤΕΓΑΣΗ ΤΟΥ 1ου 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» στον ανάδοχο οικονομικό φορέα «ΑΙΡΚΑΜ ΑΤΕ» με μέση τεκμαρτή έκπτωση 52,52% επί των τιμών του τιμολογίου της μελέτης και σύνολο δαπάνης (χωρίς ΦΠΑ) του έργου κατά την προσφορά 919.674,89€, η οποία με την με αριθμό 259/30875/06-03-2020 απόφαση της Αποκεντρωμένης Διοίκησης Θεσσαλίας – Στερεάς Ελλάδας κρίθηκε νόμιμη.*
7. *Με την αριθμό 8795/18-05-2020 υπογράφηκε η σύμβαση κατασκευής έργου μεταξύ του Δήμου Λεβαδέων και του αναδόχου οικονομικού φορέα «ΑΙΡΚΑΜ ΑΤΕ», συνολικού ποσού 919.674,89€ με ΦΠΑ, με μέση τεκμαρτή έκπτωση 52,52%,(ήτοι Αξία Εργασιών 741.673,30 € και φπα 178.001,59€ ).*
8. *Η ολική προθεσμία εκτέλεσης του έργου ορίζεται σε είκοσι (20) μήνες ήτοι (****17-01-2022)*** *και αρχίζει από την ημέρα υπογραφής της σύμβασης*
9. *Με την υπ αριθμό 60 / 9-03-2022 απόφαση της Οικονομικής Επιτροπής του Δήμου Λεβαδέων εγκρίθηκε παράταση περαίωσης των εργασιών του ανωτέρου έργου έως την 16-07-2022*

***ΑΝΤΙΚΕΙΜΕΝΟ ΤΗΣ ΜΕΛΕΤΗΣ***

*Η παρούσα τεχνική μελέτη αφορά την ανέγερση νέου κτιρίου για τη μεταστέγαση του Ειδικού  
Σχολείου σε κτίριο που θα δομηθεί δίπλα στο 6ο Δημοτικό Σχολείο σε διακριτό τμήμα εμβαδού 2.460m2. Πρόκειται για ένα ισόγειο κτίριο συνολικής επιφάνειας 832,53m2 και υπόγειο συνολικής επιφάνειας 83,84 m2. Επιγραμματικά, οι κύριες εργασίες που προβλέπονται να γίνουν για την εκτέλεση του ανωτέρου έργου είναι:*

***ΟΙΚΟΔΟΜΙΚΕΣ ΕΡΓΑΣΙΕΣ***

* *Χωματουργικές , (εκσκαφές , εξυγίανση με σκύρα - θραυστό υλικό λατομείου ).*
* *Στεγανοποίηση της σκάφης του υπογείου με την τοποθέτηση γεωϋφάσματος , καθώς και με  
  επίστρωση με συνθετική μεμβράνη .*
* *Κατασκευή φέροντος οργανισμού πέδιλα , συνδετήρια δοκάρια , περιμετρικά τοιχεία , υποστυλώματα ,δοκοί από οπλισμένο σκυρόδεμα και σύμμικτη πλάκα οροφής από τραπεζοειδές χαλυβδοέλασμα με σύστημα εγκαρσίων νευρώσεων και έγχυτο σκυρόδεμα η οποία εδράζεται σε μεταλλικούς δοκούς.*
* *Κατασκευή τοιχοποιϊας από οπτοπλινθοδομές (δρομική και μπατική ).  
  Ο διαχωρισμός των αιθουσών διδασκαλίας από την αίθουσα εργοθεραπείας και φυσιοθεραπείας γίνεται με την κατασκευή συστήματος από ξηρά δόμηση (Σύστημα εσωτερικής τοιχοποιίας με αμφίπλευρη επίστρωση διπλής πυράντοχης γυψοσανίδας και διάκενο με πλήρωση υαλοβάμβακα πάχους 12,5cm).*
* *Επίστρωση των εσωτερικών δαπέδων (εκτός της αίθουσας ηρεμίας ) από αντιολισθηρά κεραμικά πλακίδια , ομοιογενή σταθερά δάπεδα , με μικρή αντανακλαστικότητα .  
  Η επίστρωση του δαπέδου της αίθουσας ηρεμίας από linoleum .*
* *Κατασκευάζονται χώροι υγιεινής μαθητών (με προδιαγραφές ΑμεΑ), καθώς και χώροι υγιεινής για το προσωπικό.*
* *Κατασκευή ψευδοροφής .*
* *Επιχρίσματα και χρωματισμοί εσωτερικών επιφανειών .*
* *Κατασκευή εσωτερικών θυρών , πάγκων και ντουλαπιών .*
* *Τοποθέτηση ευκρινούς σήμανσης (φωτεινή , ηχητική , πινακίδες σε γραφή Braille (ανάγλυφη γραφή αντιληπτή από άτομα με οπτική αναπηρία ) ανεμοφράκτες , για τον προσανατολισμό και την κίνηση των ατόμων με αναπηρία , για την εύρεση των σημείων διαφυγής και τη γρήγορη εκκένωση του κτιρίου σε περίπτωση σεισμού.*
* *Κατασκευή ενεργειακών θερμομονωτικών κουφωμάτων αλουμινίου , ηλεκτροκίνητο σύστημα σκίασης υαλοστασίων με ρυθμιζόμενες περσίδες και σίτες αερισμού .*
* *Κατασκευή θερμοπρόσοψης επί εξωτερικής τοιχοδομής με πλάκες από πετροβάμβακα πάχους 7 εκ.*
* *Κατασκευή κεραμοσκεπής με αντίστοιχη θερμομόνωση και υγρομόνωση .*
* *Κατασκευή ραμπών για τη διευκόλυνση της προσβασιμότητας των ατόμων με αναπηρία προς την είσοδο του κτηρίου.*
* *Κατασκευή υπόστεγου γυμναστικής εντός του περιγράμματος του κτιρίου .*
* *Δημιουργία διαβάσεων κοινόχρηστων υπαίθριων χώρων για τη διευκόλυνση των ατόμων με αναπηρία*
* *Κατασκευή γηπέδου καλαθοσφαίρισης με αθλητικό δάπεδο διαστάσεων 32χ19 στον περιβάλλοντα χώρο .*

***Η/Μ ΕΡΓΑΣΙΕΣ***

* *Ηλεκτρομηχανολογικές (εργασίες ύδρευσης , αποχέτευσης , πυρόσβεσης , κλιματισμού,  
  ηλεκτροφωτισμού).*

*Το έργο είναι εγγεγραμμένο στον προϋπολογισμό έτους 2022 με κωδικό Κ.Α. 64/7341.015 .*

*Η χρηματοδότηση του εν λόγου έργου**είναι από το Ευρωπαϊκό Ταμείο Περιφερειακής Ανάπτυξης (ΕΤΠΑ) με κωδικό ΣΑΕΠ 0561 Πράξης Σ.Α. με κωδικό ενάριθμο 2019ΕΠ05610002 .*

***ΠΡΟΤΑΣΗ ΠΑΡΑΤΑΣΗΣ :***

*Ο ανάδοχος κατασκευής του έργου με το υπ ΄αριθμό 10146 / 15-06-2022 έγγραφο του , αιτείται παράταση της προθεσμίας περαίωσης εργασιών έως την 31-12-2022 (χωρίς υπαιτιότητα του αναδόχου ) για τους λόγους που περιγράφονται στο αίτημα του , όπως :*

1. *Καιρικές συνθήκες , βάσει συνημμένων δελτίων καιρού περιόδου 15-12-2021 – 16-06-2022 , σημειώθηκαν πολύ χαμηλές θερμοκρασίες , που απαγόρευαν την εργασία λόγω των συνθηκών για 133 ημερολογιακές ημέρες .*
2. *Αναμονή έγκρισης 2ου ΑΠΕ , που περιλαμβάνει αυξομειώσεις ποσοτήτων εγκεκριμένων εργασιών μη προβλεπομένων από την αρχική μελέτη , αναγκαίες για την άρτια και λειτουργική κατασκευή του έργου , ήτοι κατ εκτίμηση 35 ημερολογιακές ημέρες.*

*Σύνολο αιτούμενης παράτασης 168 ημερολογιακές ημέρες , ήτοι έως την 31-12-2022*

*Η Διευθύνουσα Υπηρεσία έχοντας υπόψη , τα ανωτέρω*

*Κατά πρώτον :*

*Δεν αποδέχεται την παράταση χρόνων με αιτιολογικό της «αναμονής έγκρισης του 2ΟΥ ΑΠΕ» , αφού τέτοιο σχέδιο ΑΠΕ δεν υπάρχει στην Υπηρεσία και ούτε έχει προσκομισθεί σχέδιο ΑΠΕ από τον ανάδοχο.*

*Και κατά δεύτερον :*

*Περιορίζει τον αριθμό των ημερών παράτασης χρόνων λόγω καιρικών συνθηκών σύμφωνα με το ημερολόγιο έργου και τα δελτία καιρικών συνθηκών από 133 ημερολογιακές ημέρες σε 76 ημερολογιακές ημέρες , καθόσον για τις υπόλοιπες δεν συντρέχουν ουσιαστικοί λόγοι αδυναμίας εκτέλεσης εργασιών συνολικά στο έργο.*

*Η Διευθύνουσα Υπηρεσία υπέβαλλε ηλεκτρονικά στο Ολοκληρωμένο Πληροφοριακό Σύστημα ΟΠΣ-ΕΣΠΑ το αίτημα προέγκρισης παράτασης εργασιών , συνοδευόμενο από τα απαιτούμενα δικαιολογητικά προκειμένου να εξετασθεί και να διατυπωθεί η γνώμη για την παράταση προθεσμίας περαίωσης εργασιών του έργου.*

*Η Ειδική Υπηρεσία Διαχείρισης Ε.Π. Στερεάς Ελλάδας μετά την εξέταση των στοιχείων που τροποποιούν τη Νομική Δέσμευση (Σύμβασης ) του Υποέργου με Α/Α 1 «ΑΝΕΓΕΡΣΗ ΝΕΟΥ ΚΤΙΡΙΟΥ ΜΕΤΑΣΤΕΓΑΣΗΣ ΤΟΥ 1ΟΥ 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ>>, διατυπώνει με το υπ ΄αριθμό 12517 / 18-07-2022 έγγραφο της , την θετική γνώμη για την τροποποίηση της νομικής δέσμευσης του Υποέργου «ΑΝΕΓΕΡΣΗ ΝΕΟΥ ΚΤΙΡΙΟΥ ΜΕΤΑΣΤΕΓΑΣΗΣ ΤΟΥ 1ΟΥ 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» με Α/Α 1 της Πράξης «ΑΝΕΓΕΡΣΗ ΝΕΟΥ ΚΤΙΡΙΟΥ ΜΕΤΑΣΤΕΓΑΣΗΣ ΤΟΥ 1ΟΥ 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» με κωδικό ΟΠΣ 5021487 , όπως προτείνεται μέσω της παράτασης της συνολικής προθεσμίας περαίωσης του υποέργου κατά εβδομήντα έξι ( 76 ) ημερολογιακές ημέρες , ήτοι έως 30-09-2022, δεδομένου ότι δεν τροποποιείται το βασικό σχέδιο του υποέργου και τα βασικά διακριτά στοιχεία του παραμένουν όπως προβλέπονται στην αρχική νομική δέσμευση .*

*Η Διευθύνουσα Υπηρεσία εισηγείται την έγκριση της παράτασης του χρόνου υλοποίησης του έργου :* *«ΑΝΕΓΕΡΣΗ ΝΕΟΥ ΚΤΙΡΙΟΥ ΜΕΤΑΣΤΕΓΑΣΗΣ ΤΟΥ 1ΟΥ 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» κατά εβδομήντα έξι (76) ημερολογιακές ημέρες , ήτοι έως* ***30-09-2022*** *δεδομένου ότι δεν τροποποιείται το βασικό σχέδιο του υποέργου και τα βασικά διακριτά στοιχεία του παραμένουν όπως προβλέπονται στην αρχική νομική δέσμευση .*

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Την 60/2022 (ΑΔΑ: ΨΞ1ΗΩΛΗ-Ρ71) απόφασή της

- Το με αριθ. πρωτ. 12535/18-07-2022 έγγραφο της Διεύθυνσης Τεχνικών Υπηρεσιών, που είχε διανεμηθεί

- το υπ αριθμό πρωτ. 10146/15.06.2022αίτημα του αναδόχου

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την παράταση του συμβατικού χρόνου εκτέλεσης των εργασιών του φυσικού αντικειμένου του έργου με τίτλο : «ΑΝΕΓΕΡΣΗ ΝΕΟΥ ΚΤΙΡΙΟΥ ΜΕΤΑΣΤΕΓΑΣΗΣ ΤΟΥ 1ΟΥ 3/Θ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» κατά εβδομήντα έξι (76) ημερολογιακές ημέρες , ήτοι έως **30-09-2022**, προκειμένου να διασφαλισθεί η ολοκλήρωση των εργασιών του ανωτέρου έργου .

Με την παράταση αυτή δεν τροποποιείται το βασικό σχέδιο του υποέργου και τα βασικά διακριτά στοιχεία του παραμένουν όπως προβλέπονται στην αρχική νομική δέσμευση .

**Η απόφαση πήρε αριθμό 228/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 28-07-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Νταντούμη Ιωάννα

2. Αποστόλου Ιωάννης ΙΩΑΝΝΗΣ Δ. ΤΑΓΚΑΛΕΓΚΑΣ

3 Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

4.Σαγιάννης Μιχαήλ

5. Καπλάνης Κωνσταντίνος

6. Πούλος Ευάγγελος

7.Μπράλιος Νικόλαος